text: Seks års fængsel for overgreb mod datter
  15 november 2017 kl. 16.29
  En 46-årig far fra Aabenraa-området blev onsdag idømt seks års fængsel for en række grove seksuelle overgreb mod sin datter.
  Den 46-årige mand er ved et nævningeting ved Retten i Sønderborg idømt seks års fængsel for en række grove seksuelle overgreb mod sin datter.
  Overgrebene mod datteren blev begået over en periode på cirka tre et halvt år, mens hun var mellem 13 år og 16 år gammel.
  Den dømte, som under sagen har siddet varetægtsfængslet, har hele tiden nægtet sig skyldig. Han ankede på stedet dommen til frifindelse.
  